
శ్రీనగర్ : జమ్మూ-కశ్మీరు సమస్యకు పరిష్కారాన్ని కనుగొనేందుకు కేంద్ర ప్రభుత్వం చేసిన ప్రకటనను ఆ రాష్ట్ర ముఖ్యమంత్రి మెహబూబా ముఫ్తీ స్వాగతించారు. రాష్ట్ర ప్రజలతో నిరంతరాయ, దీర్ఘకాలిక చర్చలు జరిపేందుకు తీసుకున్న నిర్ణయాన్ని స్వాగతిస్తున్నట్లు ట్వీట్ చేశారు.‘‘జమ్మూ-కశ్మీరులోని భాగస్వాములతో నిరంతరాయ, దీర్ఘకాలిక చర్చలు జరిపేందుకు మధ్యవర్తిని నియమించడాన్ని, కేంద్ర ప్రభుత్వ చొరవను స్వాగతిస్తున్నాను’’ అని మెహబూబా ముఫ్తీ ట్వీట్ చేశారు. ‘‘ప్రస్తుతం చర్చలు అంత్యంత ఆవశ్యకం, ముందుకెళ్ళడానికి ఉన్న ఏకైక మార్గం’’ అని మరొక ట్వీట్లో పేర్కొన్నారు.అంతకుముందు, రాజ్నాథ్ సింగ్ అనూహ్యంగా ఏర్పాటు చేసిన విలేకర్ల సమావేశంలో మాట్లాడుతూ జమ్మూ-కశ్మీరు సమస్యకు పరిష్కారాన్ని కనుగొనేందుకు నిరంతరాయ, దీర్ఘకాలిక చర్చలు ప్రారంభిస్తున్నట్లు ప్రకటించారు. రాష్ట్రంలోని భాగస్వాములందరితోనూ చర్చలు జరుపుతామన్నారు. ఇంటెలిజెన్స్ బ్యూరో మాజీ డైరెక్టర్ దినేశ్వర్ శర్మ కేంద్ర ప్రభుత్వం తరపున ప్రాతినిథ్యం వహిస్తారని చెప్పారు. ఎవరితోనైనా చర్చలు జరిపే స్వేచ్ఛ శర్మకు ఉందని చెప్పారు.

srinagar : jammoo-kashmeeru samasyaku parishkaaraanni kanugonenduku kendra prabhutvam chesina prakatananu aa rashtra mukhyamantri mehbuba mufti swaagatinchaaru. rashtra prajalatho nirantaraaya, deerghakaalika charchalu jaripenduku teesukunna nirnayaanni swaagatistunnatlu tweet chesaru.‘‘jammoo-kashmeeruloni bhaagaswaamulatho nirantaraaya, deerghakaalika charchalu jaripenduku madhyavartini niyaminchadaanni, kendra prabhutva choravanu swaagatistunnaanu’’ ani mehbuba mufti tweet chesaru. ‘‘prastutam charchalu antyanta aavasyakam, mundukelladaaniki unna ekaika maargam’’ ani maroka tweetlo perkonnaru.antakumundu, rajnath sing anoohyamgaa erpaatu chesina vilekarla samavesamlo maatlaadutuu jammoo-kashmeeru samasyaku parishkaaraanni kanugonenduku nirantaraaya, deerghakaalika charchalu praarambhistunnatlu prakatinchaaru. rashtramloni bhaagaswaamulandaritoonuu charchalu jaruputaamannaaru. inteligens beuro maji director dineshwar sharma kendra prabhutvam tarapuna praatinithyam vahistaarani cheppaaru. evarithonainaa charchalu jaripe swechha sarmaku undani cheppaaru.